
Articulus IL *) 
(Caput I.) 
Petri Coustantii in dictum decretum admonitio inchoata porro tractatur. 


(Ex ejus schedis. manuscriptis.) 


8. F ranciscus Chiffletius notis in Vigilium .Tapsensem pag. 149 incidisse se testatur in 
vetus exemplar Jurensis monasterii, in quo decretale in urbe Roma ab Hormisda papa 
editum habetur. Monet et Stephanus Baluzius notis in Gratianum pag. 444, idem decretum in 
vetusto Urgellensis ecclesiae exemplari. pariter Hormisdae attribui. Ipse quoque in ditissima 
bibliotheca. Colbertina codicem. naetus sum not. 1463 ab annis circiter 600 scriptum, in quo 
decretum de libris asservatur ei quum in inscriptione tum in ceteris omnino simile, quod Chiffletius 
ex laudati Jurensis codicis fide publicavit. "Verum hi codices, qui decretum de libris Hormisdae 
attribuunt, quum aliter illud efferant atque ii qui Gelasii nomen prae se ferunt, nihil istorum 
officiunt auctoritati, immo ei nonnihil momenti adjiciunt, utpote in quibus Gelasianum ab Hor- 
misda recognitum et in nonnullis auctum vel mutatum esse comperimus. Porro gestorum 
Synodalium, in quibus Gelasius decretum de libris edidit, triplex habemus exemplarium 
genus. Nonnulla enim expositionem fidei de Spiritu. septiformi ac divinarum scripturarum 
catalogum. praemittunt ceterorum _ ecclesiasticorum - librorum. recensioni. In  Harlaeo et 
expositio fidei de  septiformi Spiritu et scripturarum catalogus omittuntur, sed hac 
praetermissione excepta, de primigenia gestorum forma nihil mutatur. In reliquis et omittuntur 


eadem, et verba, quibus illa indicabatur praetermissio, mutantur, ita ut absolutum judicetur opus, 


*) Vide art. I in ind. lect. hiem. 1864. 


in quo nihil desiderandum sit. Nempe pro eo, quod Harlaeus codex in fronte prae se fert: Item 
dictum est. Post has, omnes prophetieas, eyangelicas atque apostolicas, quas 
superius depromsimus, scripturas, in illis sublato primum Item dictum est, deinde has 
omnes;'ac démum quas supérius depromsimus, sie absolute inchoatür- opus; Post prophe- 
ticas, evangelicas atque apostolicas scripturas, quasi nihil penitüs praecessisset. Ab illo 
autem triplici Gelasianorum exemplarium genere-dissidenf Hórmisdae codices. A postremo quidem 
et secundo in eo distant, quod scripturarum diyinarum catalogum in illis omissum in fronte ex- 
hibent. Sed leve est hoc discrimen, utpote quod.ab antiquariis inductum, non a Gelasio papa 
ortum putamus. At istud magis insigne, quod in ipso scripturarum catalogo, quem integriora 
Gelasii exemplaria retinent, observatur. In his nempe Johanni apostolo una tantum epistola 
et alteri Johanni presbytero duae aliae tribuuntur, quum tres illas epistolas uni eidemque 
Johanni apostolo exempla Hormisdae adscribant. Unde vero nata sit haec Gelasii Hormisdaeque 
dissensio; otis iu ipsum: Gelasir locii dóniniodius: expónettn:. ( Praeteren duohus praésertig addi- 
tamentis., à / quibuslibet. Gelasii exemplaribus. secerntintur, : Hormisdae exemplas) Quippe;-iuter 
synodos, quae recipiendae sunt, non modo Nicaenam, Ephesinam atque Calchedonensem, sed etiam 
Constantinopolitanam recensent; ac post memoratas quatuor illas synodos etiam istud adjiciunt: 
Sed et si qua alia sunt concilia a sanctis patribus hactenus instituta, post istorum 
quatuor auctoritatem et custodienda et recipienda decrevimus. Quod additamentum 
sicut et Constantinopolitanae synodi mentionem ignorarunt non tantum antiquiores, qui Gelasianum 
decretum exscripserunt, sed etiam Isidorus Mercator. Ab ejus enim exemplis utrumque abesse 
solet; si qua vero offendere est, in quibus haec duó adjecta sunt, haec non aliunde nisi ex Hor- 
misdae exemplaribus primum ad marginem, ac postmodum in ipso textu suppleta esse" contigit. 
Et ea quidem in ore tantum codicis Capucinorum Rotomagensium adscripta, in textum autem 
Remigiani translata offendo. Coislinianus vero primum in margine, postremum in ipso textu eX- 
hibet. Demum Hincmarus hujusmodi libro deceptus, utrumque pro ipsis Gelasii verbis habuisse 
se in opusc. capitulorum quinquaginta quinque c. 24 (Op. tom. 2 pag. 474) indicat übi scribit: 
B. Gelasius in eatalogo, qui libri ab Ecclesia catholica recipiantur, descripto, 
authenticis scripturis et Nicaenae, Constantinopolitanae ac Ephesinae, Calche- 
donensis quoque synodi et aliis conciliis in sanctis patribus institutis.... aliisque 
scripturis discrete commemoratis de his apostolorum canonibus penitus tacuit; sed 
nec inter apocrypha ea misit. Unde minus mirum est, eadem additamenta, licet à plerisque 
omnibus Gelasii vetustis codicibus absint, in editos libros transiisse. Id enim usu venire solet, ut 
quod auctius invenitur in libris, hoc integrius putetur. Inde vero duorum decretorum diversis 
temporibus editorum nata confusio, ac de Gelasiano dubitandi occasio data. Prudentioribus enim 


viris persuasum fuit, in Gelasi tempora non convenire decretum, in quo Constantinopolitana 


synodus intér oecumenicas numeratur. 

9. Nempe quamvis in Calchedonensi concilio act. 2 (Hard. coll. conc. II, 287) fidei definitioni 
insertum sit Constantinopolitanae synodi symbolum, serius tamen Romani praesules hanc synodum 
inter oecumenicas habuerunt. Lucentius apostolicae sedis legatus in concilio Calehedonensi act. 16 


(Hard. l. c. IL, 635) ex Leonis mandato expostulavit, quod trecentorum decem. et octo 


constitutionibus postpositis, centum, quinquaginta, qui in synodicis canonibus non 
habentur, mentionem tantum fecisse noscuntur. 'Ipse Leo idem concilium nec synodi 
nomine donare dignatur. lta quippe de illo ad Anatolium epist. 106 c. 5 loquitur: Persuasioni 
enim tuae in nullo penitus suffragatur quorumdam episcoporum ante sexaginta, ut 
jactas, annos facta conscriptioi et epist. 105 c. 2: 'Superbum nimis est et immo- 
deratum..., ut venerabilium patrum (Nicaenorum) decreta solvantur, quorumdam 
episcoporum, (Constantinopoli. congregatorum) proferre consensum, cui tot annorum 
series negavit effectum. Inficias non eo, haec maxime ad canonem, quo secunda sedes regiae 
civitatis episcopo concedebatur, referri. At quum illa synodus nequaquam oecumenica per se 
fuerit, utpote cui ex Occidente interfuerit nemo, nemo inde ad eam vocatus sit, oecumenica 
evadere nisi acceptione non potuit. Quominus autem ab occidentalibus acciperetur, non parum 
obstitit mox dietus canon. Certe toto illo spatio, quod ab ipsa synodo ad Leonem excurrit, hoc 
est 60 annorum, acceptam eam non fuisse, hujus papae verba proxime allata satis indicant, | Ab- 
hinc autem ad Gelasii tempora Romanos inter et regiae urbis antistites ea intercessere negotia, 
quae illos ab eadem. synodo. inter. oecumenicas suscipienda non minus avocarunt. At. Hormisdae 
aevo mutata sunt tempora. Tunc enim Constantinopolitani antistites in gratiam cum Romanis 
praesulibus rediere, exindeque his etiam familiare fuit, quatuor synodos, inter quas est Constan- 
tinopolitana, paris auctoritatis profiteri, hoc dumtaxat adhibito temperamento, quo nominatim 
Vigilius etiam longe postea. epist. 3 n. 3 usus est, ut tantum quae in illis de fide definita sunt, 
suscipere se testarentur: ne scilicet ea, quae regiae urbi a Constantinopolitana et Calchedonensi 
concessa sunt, viderentur confirmare. Qui igitur additamenta superius notata in Gelasiano decreto 
legebant, nec suspicabantur aliunde. adscita, inde non immerito inducebantur, ut totum. opus 
Gelasio abjudicarent. At ubi compererint, ex viginti et amplius veteribus codicibus, quos recogno- 
vimus, ea vix in tribus partim in margine. partim in textu ex Hormisdae exemplaribus excerpta 
legi, eosdem; praeconcepta opinione. facile abstituros spero. 

10. Alias levioris momenti. varietates, quae inter sincera Gelasii Hormisdaeque exemplaria 
occurrunt, in marginalibus notis indicare satis fuerit. Eas minio distinctas cuique uno intuitu 
conspicere licet apud Justum Fontaninum, qui quidem in appendice antiquitat. Hortens. pag. 317 
et Hormisdae decretum a Chiffletio vulgatum et Gelasianum e Vaticano exemplari summa diligentia 
expressum. duabus columnis repraesentavit. lis vero, quae, ad Hormisdam et quae ad Gelasium 
pertinent, distinctis jam certius apparet, quod nonnulli erant subodorati, sed probare, quamdiu illa 
erant confusa, non valebant: idem scilicet decretum a Gelasio primum editum, ac postmodum ab 
Hormisda cum accessione nonnulla confirmatum esse. Quocirca Pagio et assentimus Gelasium 
decreti de libris parentem esse asserenti, et assensum negamus, idem decretum ab Hormisda ulla 
in re immutatum vel auctum inficianti. Neque per errorem, ut eruditus ille vir existimavit, id, 
quod Hormisdae nomine circumfertur, ei attributum censemus, Sane Hormisda decretum a majo- 
ribus suis prolatum, quo qui recipiendi libri, qui rejiclendi essent definiebatur, epist. 122 ad 
Possessorem n. 4 palam agnovit ac laudavit his verbis: hi vero, quos vos de Fausti cujus- 


dam Galli antistitis consuluisse litteris indicastis, id sibi responsum habeant: 


neque illum neque quemquam, quos in auctoritatem patrum non recipit examen 
1* 


catholicae fidei aut ecclesiasticae disciplinae ambiguitatem posse gignere, aut 
religiosis praejudicium comparàre. Fixa sunt a patribus, quae fideles sectari 
debeant instituta. Et paucis interjectis: non improvide veneranda patrum sapientia 
fideli posteritati, quae essent catholica dogmata, definiit, certa librorum etiam 
veterum in auctoritatem recipienda sancto Spiritu ‘instruente praefigens: ne 
opinioni suae lector indulgens, non quid aedificationi eeclesiasticae conveniret, sed 
quod voluntas sua concepisset assereret. Enimvero quid est illud examen, in quo 
Faustum aliosque in auctoritatem patrum recipiendos non esse constitutum est, in 
quo fixa sunt a patribus, quae fideles sectari debeant instituta, et in quo demum 
non improvide veneranda patrum sapientia fideli posteritati quae essent catholica 
dogmata definiit, certa librorum etiam veterum in auctoritatem recipienda sancto 
Spiritu instruente praefigens? Nemo haec ad ullum retulerit decretum eorum pontificum, 
qui Gelasio vel anteriores vel posteriores exstiterunt. Restat igitur, ut ea cum Romano ponti- 
ficiarum epistolarum editore, Baronio, Norisio, Pagio ad Gelasium, cui innumeri probae notae 
manuscripti decretum de libris recipiendis adscribunt, referamus. Verum Hormisdae decreti hujus 
instaurandi quum occasionem dedisset exorta de libris controversia, nihil a potestate sua alienum 
commissurum 'sé'censuit is papa, si nonnulla ei pro temporis ratione adjiceret. Et ea quidem 
libertate licet in paucis est usus. Ut igitur deinceps cesset omnis confusio, nostrum est, qui 
Gelasii Hormisdaeque scripta separatim edimus, unieuique reddere quae sua sunt, nec ea, quae 
sunt Hormisdae quaeque in Gelasii tempora non conveniunt, hujus deereto admiscere. 

11. Annum, quo Gelasius hoc opus aggressus est, plerique certum ponunt, sed nullus probat. 
Primus Baronius ex annalium conditione ad certos annos singula referre coactus, illud ad annum 
494 nulla hujus rei exquisitione vel probatione praemissa retulit. Hune deinde secuti Severinus 
Binius et ceteri conciliorum editores, concilium, in quo editum est, ita de suo inscripserunt: 
Concilium Romanum I, in quo a LXX episcopis libri saeri et authentici ab apo- 
eryphis sunt discreti, sub Gelasio anno Domini 494, Asterio atque Praesidio con- 
sulibus. Novissime et Justo Fontanino religioni fuit, idem concilium anno 494 habitum 
urgere; quia licet Vaticano in codice, quo usus est, nullum annum ei vidisset adscriptum, tamen 
in Mss. Justelli aliisve, quos Gabriel Cossartius, Labbeus, Pearsonius ac Petrus Franciscus 
Chiffletius laudant, eamdem synodum Asterio et Praesidio consulibus bona fide credidit 
consignatam, Jure tamen dubitemus, an vel unus proferri valeat codex, in quo his consulibus 
aut ulla temporis nota consignetur. Certe nihil hujusmodi in ullo e nostris, quantumvis multos 
consuluerimus, reperimus. Neque feliciores hac in re fuerunt sive primi conciliorum editores 
Merlinus, Crabbius etc., sive qui Romae pontificiarum epistolarum collectionem concinnarunt, sicut 
nec Pagius, qui quum unum in Regia bibliotheca antiquissimo charaétere exaratum codicem 
et alterum in Victorina consuluisset, ab utroque temporis notam abesse expertus, nec dubito, 
inquit, quin in ceteris Mss. desideretur. Immo apud Labbeum, qui dissert. de script. eccles. 
tom. I pag. 341 ex veteri Ms. bibliothecae suae decretum idem a se descriptum testatur, eodem 


modo, quo in nostris Mss., desinit, tacitis consulibus. Ad Pearsonium quod attinet, ubi aliquot 


scriptos codices Asterii et Praesidii consulum nomina prae se ferre ait, ex praejudicata opinione 


atque aliorum fide hoc affirmare haud temere judicetur. Nullum quippe ex his Mss. memorat, 
nisi quem Lanfrancus e Beccensi exemplari descriptum in Angliam detulit. Atqui Beccense illud 
exemplar etiamnunc habetur, quod omni nota consulari est destitutum. Praeterea istud exemplar 
ex Isidori Mercatoris compilatione descriptum esse constat. In hac autem compilatione Gelasii 
decretum nullos consules adscriptos habet. 

12. Expendendum nobis restat testimonium Chiffletii, notis in Vigilium Tapsensem pag. 257 
scribentis, sese aliquando titubantem ambigentemque, num vere Gratianus hoc decretum 
Gelasio adseriberet, firmatum fuisse tum Nicolai I auctoritate tum antiquis codicibus, in 
quibus editum notatur a Gelasio in synodo Romana LXX episcoporum Asterio et 
Praesidio consulibus. Duo enim sonare videtur hoc testimonium: idem scilicet decretum in 
iisdem antiquis codicibus et a Gelasio in synodo Romana LXX episcoporum editum, et 
Asterio ac Praesidio consulibns notatum esse. Verum istud postremum a viri sinceri mente 
alienum esse pro certo habemus. Quum enim varios nec paucos undequaque collegerimus codices, 
atque hoc decretum in plerisque quidem scriptum a Gelasio papa cum LXX eruditissimis 
viris episcopis, sed in nullo editum Asterio et Praesidio consulibus legamus, persuadere 
nobis non possumus, Chiffletium in codices incidisse adeo singulares, qui consularem notam prae 
se ferrent. Fieri tamen potuit, ut vir veterum bibliothecarum curiosus indagator vel ipsum 
codicem, qui servatur in Colbertina, vel similem ei offenderit, indeque abductus sit in errorem. 
In hoc porro codice primum Gelasii circa diversa ecclesiasticae disciplinae capita decretum, hoc 
est epistola 14 ad episcopos per Lucaniam, Brutios et Siciliam constitutos („Necessaria“) 
describitur ad caput 10; ac deinde nescio qua librarii oscitantia totum hoc de libris decretum 
praepostere inseritur cum novo titulo: In Christi nomine incipit Decretale editum de 
recipiendis ete. Tune huie decretali reliqua, quae ad praedictam epistolam 14 pertinent, scilicet 
a capite 11 ad finem usque, uno tenore adjunguntur, adscriptis etiam, quibus eadem epistola missa 
est, Asterio et Praesidio consulibus. At quisquis hunc librum non obiter et perfunctorie, 
sed paulo diligentius consideraverit, notam illam consularem solius epistolae 14 propriam, nec 
decreto temere inserto communem esse ultro largiatur. Nihil tamen succurrit nobis probabilius, 
unde hoc decretum in veteribus codicibus Asterio et Praesidio consulibus notatum dici 
potuerit. Hujusmodi autem auctoritas quum nulla sit, hane assertionem nulla auctoritate niti 
verius dixerimus. 

13. Quapropter quovis modo intelligatur nota, qua exconsul Asterius Sedulii opus divul- 
gasse dicitur, cessat pugna hujus notae cum nostro decreto, in quo Sedulii opus veluti jam divul- 
gatum recensetur. Porro hujus operis commemoratio, ex qua Gelasianum decretum non citius 
anno 495 editum esse conficitur, eos qui consularem ei notam apposuerant, non ipsum decretum 
falsi convincit. Quid enim obstat, quominus opus anno 495 ab Asterio exconsule editum eodem 
anno a Gelasio fuerit approbatum? Eo pacto prudentissimus pontifex et de nobilissimo viro, qui 
studium in opere Seduliano edendo posuerat, et de fidelibus, ad quorum pietatem informandam 
aptum judieabatur hoc opus, bene mereri festinavit. 

14. Nee distinere nos debet id, unde moventur nonnulli, quod nimirum Gelasius in plerisque 


Mss. hoc decretum non ut vulgo solet simpliciter in synodo, sed praeter morem cum L X X. viris 


8 


eruditissimis edidisse memoratur. Primum enim e gestis integrioribus .simpliciorem revocamus 
titulum, in quo de LXX viris eruditissimis episcopis nulla fit.mentio. Quia tamen et istud 
etiam permulti ac perantiqui Mss. prae se ferunt, nec prorsus rejiciendum, nec. frustra commemo- 
ratum: censemus. Quod et opinaremur probabilius, si in eodem. concilio. non tantum de secernendis 
libris, sed etiam de sacramentorum libro, quem a Gelasio adornatum. esse. memoriae. proditum. est, 
et pristino. liturgiae sacrae ritu in novum ordinem concinnando tractatum esse constaret. Quam- 
quam hoe opus perfici rite non potuit, nisi qui in ecclesia seu inter sacra mysteria legendi aut 
non legendi essent libri, praefinitum esset. Ad hoc autem praefiniendum plurimis episcopis 
eruditione conspicuis opus fuisse quis neget. 

15. Hine neque de genuino vocis apocryphi intellectu! neque cur in hoc decreto tot 
scripta, quae laude non videntur indigna, inter apocrypha recenseantur, multum est laborandum. 
Sive enim cum Hieronymo epist. 7 ad Laetam apocrypha. definiamus, quae non sunt eorum, 
quorum titulis praenotantur, aut quorum auctor ignoratur, sive hoc nomine designemus, 
quae ab haereticis; vel suspectis hominibus composita aut adulterata sint, seu etiam ita nuncupemus 
quidvis opus, cui nonnihil admixtum sit haud satis purum, et integrum nec ab omni suspicione 
liberum; ex omnibus illis libris, quibus Gelasius apocryphi notam inurit, nullum non esse 
fatendum est, in quem aliqua ex his notionibus non conveniat, licet non omnes in singulos cadant. 
Itaque communi nomine impar omnino est librorum, qui apocryphi judicantur, censura; vel 
certe in eo dumtaxat generalis est, quod ex eis nullus judicatur dignus, qui publice in ecclesia 
legatur, nullus ad fidem vel auctoritatem in Ecclesia faciendam censeatur idoneus. Hine Hormisda 
epist. 122 n. 4 libros, quos probavit vel improbavit Gelasius, secernens, de postremis ait; quos 
in auctoritatem. patrum non recipit examen, ac de primis: certa librorum etiam 
veterum in auctoritatem recipienda sancto Spiritu instruente praefigens. 

16. Ignoscat nobis lector, si eum tamdiu in gestorum. sequentium limine distineamus. Id 
quod consultis undique veteribus libris, quorum copia nec tanta nec tam diversa omnibus obvia 
est, deteximus, singillatim explanare visum aliquod operae pretium. Hine porro exploratum 
habuimus, anno Christi 495 Romae a Gelasio celebratam esse synodum, in qua primo actum est 
de fidei explanatione nominatimque de deitate Spiritus sancti, tum canonicarum veteris ac novi 
testamenti scripturarum adtextus est catalogus, ac demum de libris, qui legendi in ecclesia vel 
non legendi sint, seu qui in auctoritatem recipiendi vel non recipiendi, editum est decretum. 
Deprehendimus quoque postremam hanc partem, velut Decretale de recipiendis libris 
scriptum a Gelasio papa cum LXX viris eruditissimis episcopis ante saeculum IX 
separatim fuisse divulgatum. Simul et nobis constitit, id quod Gelasius sive de canonicis scripturis 
sive de libris ecclesiasticis sanxit, ab Hormisda non sine accessione vel mutatione recognitum esse, 
adeoque diligenter distinguenda esse decreti hujus exempla, quae Gelasii et quae Hormisdae 
nomen prae se ferunt. Neque id minus persuasum fuit, nulla prorsus ratione vel auctoritate niti 
multorum animis insitam opinionem, qua hoc decretum Asterio et Praesidio consulibus editum 
pro certo ponunt. 

A. ORDINIS- THEOLOGORUM. 


Dr. Ant. Pohlmann, P. P. 0. h. t. Decanns. 


. Psalmos interpretabitur diebus Martis, Jovis et Saturni h. VIII—IX. 
. Evangelium secundum Marcum  synoóptice : explicabit.;dieb. Lunae; -Mercurii et Veneris 


h. VIII—IX. 


. Antiquitates sacras Hebraeorum exponet dieb. Martis et Veneris h. D-H. 
. Exercitationes Syriacas instituet semel per hebd. hora definienda. 


Dr. Andr. Menzel, P. P. O. 


. Introductione in studium theologicum praemissa Apologetices priorem partem tractabit dieb. 


Lunae, Martis, Jovis h. II—III. 


. Doctrinam dogmaticam de Redemptione generis humani et de Gratia Redemptoris exponet 


dieb. Lunae; Martis, Mercurii.h. X—XI, et Veneris h. IL—EHII. 


Theologiam moralem specialem tradet dieb. Jovis, Veneris, Saturni h. X—XI. 


Dr. Andr. Thiel, P. P. O. 


. Historiam ecclesiasticam ab aevo Gregorii VII usque ad saeculum XVI tractabit, excepto 


die Mercurii, quotidie h. IX—X. 


. De antiquitatibus ecclesiasticis disseret dieb. Martis, Jovis, Veneris h. VI—VII. 
III. 


Repetitiones et exercitationes de historia ecclesiastica instituet die Mercurii h. IX—X. 

B. -ORDINIS PHILOSOPHORUM. 


Dr. Jos. Bender, P. P. O. h. t. Decanus. 


. Historiam recentiorem inde ab aetate Ludovici XIV tradet ter vel quater per hebd. 


hora VIII—IX. 
Historiam Warmiensem cum Prussica conjunctam inde ab initio saeculi XV narrabit bis per 
hebd. h. VIII —IX. 


Literarum in Prussia cultarum historiam exponet horis definiendis. 

Dr. Laur. Feldt, P. P. 0. 
. Physicen docebit experimentisque illustrabit et Conversatorium de rebus visi instituet 
dieb. Lunae, Martis et Veneris h. XI—XII. 
. Astronomiam popularem cum Astrognosia conjunctam exponet dieb. Mercurii et Jovis 
h. XI—XII. 


. Aut Trigonometriam geographicam i. e. planam, sphaericam et sphaeroidicam ex libro: 
,Sniadecki's sphárische Trigonometrie etc. übersetzt von L. Feldt“ docebit aut 


Caleulum differentialem et integralem tradet ter per hebd. horis definiendis, 


Dr. Franc. Beckmann, P, P. 0. 
. Aeschyli Prometheum vinctum interpretabitur ter per hebd. hora X—XI. 
. Persii satiras explicabit bis per hebd. h. X—XI. 
. Historiae literarum Romanarum conspectum tradet bis per hebd. horis definiendis. 
. Exercitationes philologicas instituet semel per hebd. hora definienda. 


Dr. Frid. Michelis, P. P, E. 
. Logicen docebit ter. per hebdomadem. 
. Historiam. philosophiae veteris enarrabit ter per hebd. 
. Platonis Theaetetum interpretabitur bis per hebd. 
. Lineamenta grammiaticae philosophicae tradet bis per hebdomadem. 


Publica doctrinae subsidia. 


ees 


Bibliotheca Lycei, cui praeest Prof. Dr, Thiel, commilitonibus patebit diebus Martis et 


Veneris hora II—III. 
Instrumenta, quae ad physicen, mathematicam et astronomiam pertinent, custodit Prof, Dr. Feldt. 


